*Jn13,5 azután vizet öntött a mosdótálba, és elkezdte a tanítványok lábát mosni, és törölni azzal a kendővel, amellyel körül volt kötve.*

A Biblia Péter esetét kivéve nem tájékoztat arról, milyen volt a fogadtatása ennek a cselekedetnek a többi tanítvány részéről. Fizikailag biztosan jó érzés volt, megszabadulni az út porától vagy egyéb, útközben megtapadt szennyeződésektől. Jézus, Tőle megszokott módon a mosást, törlést, mindent elvégzett. De hogyan reagáltak tanítványok erre a helyzetre? Mert az biztosan mondhatjuk, közülük senki nem kezdte el azt tenni. Talán többeknek is eszébe jutott, szükség lenne a lábmosásra, de csak ennyi. Lehetne erről beszélni: túl alacsonyrendű volt a munka vagy mit szólna a másik, ha én tenném. Vagy miket mondanának az ismerőseim, ha kiderülne, szélső esetben nekem ez jár, mindegy ki által, esetleg: miért nem kezdi már x vagy y, ez az ő dolga lenne. De a kiválasztott tanítvány helyett elkezdte és be is fejezte Jézus.

Jézus sem akkor és fizikailag, sem azóta és szellemileg, nem viszolyog a koszos, bűnös dolgoktól. Ő a Nagy Kezdeményező, Ő előbb szeretett minket és ezt ki is mutatta, emberré lett, a golgotai kereszten önként feláldozta magát. Ezzel hozta el a mi tisztulásunk lehetőségét. Téged már megmosott? *Vadon Gyula*